als_Latn dik_Latn sag_Latn
Te kombëtarja e Zvicrës futbollistët me origjinë shqiptare që militojnë në përfaqësuesen helvete nuk do të festojnë më me gjestin e shqiponjës pas shënimit të një goli. Lajmi që qarkullonte prej disa ditësh u bë zyrtar nga Valon Behrami, i cili është një prej 5 lojtarëve me origjinë shqiptare që luan për kombëtaren e Zvicrës .
29-vjeçari i Hamburgut në një intervistë të dhënë për të përditshmen zvicerane “Blick” është shprehur se në këshillin e lojtarëve të mbajtur së fundimi futbollistët e kombëtares kanë vendosur se në respekt të vendit që ata përfaqësojnë si dhe të tifozëve nuk do të bëjnë më asgjë gjest që mund të mos u pëlqejë fansave.
“Duke filluar që nga ky moment ne nuk do të kemi më probleme të këtij lloji”, deklaron Behrami për “Blick”.
Tema e festimit me gjestin e shqiponjës është diskutuar gjerë e gjatë në kombëtaren helvete pasi sëfundmi të prekur edhe nga ngjarjet që ndodhën në Serbi-Shqipëri dy futbollistë shqiptarë sic janë Granit Xhaka dhe Pajtim Kasami e kanë festuar me gjestin e shqiponjës shënimin e një goli në skuadrat e tyre.
als_Latn als_Latn als_Latn als_Latn